الصفحه دى يتيمه, حاول تضيفلها لينك فى صفحات تانيه متعلقه بيها. دخل "اوكتافيوس" و جيوشه المنتصره الاسكندريه سنة 30 ق. م, و انتحر " ماركوس انطونيوس و بعدها كليوباترا و بقت مصر رسميا تحت الحكم الرومانى. و اعلن الامبراطور اغسطس ضم مصر الى الامبراطوريه الرومانيه. و كانت مصر بتتمتع بموقع جغرافى هام و بثروه كبيره خاصه بالنسبه لروما اللى كانت عايشه على قمح مصر من وقت طويل, عشان كده شاف الامبراطور اغسطس انه يحط لمصر نظام خاص متميز عن الولايات التانيه, فكانت بتتبع الامبراطور مباشره و مش للسناتو, كمان ان حاكمها كان ليه مرتبه ارفع من باقى حكام الولايات. و حرص الاباطره الرومان على القواعد اللى حطها اغسطس, بس ثورات اهل مصر المتتاليه فى القرون التلاته الاولى للحكم الرومانى كانت بتعبر عن عدم رضا الشعب بحكامه الجدد, و احتجاج منهم على نظام الضرايب المرتفعه و ما كانش للثورات اثر فعال الا الفوضى فى انحاء مصر فى النص التانى من القرن التالت. و فى سنة 284 ميلاديه اعتلى عرش الامبراطوريه " دقلديانوس " فحاول ادخال بعض الاصلاحات بادماج ولايات و تقسيم ولايات تانيه. و قسمت مصر اللى كانت وقتها ولايه واحده الى تلت اقسام يحكم كل قسم حاكم مدنى اما السلطه العسكريه فتوضعت فى ايد قائد يسمى (دوق مصر).